Diari Oficial de la Generalitat Valenciana


Sumari del DOGV 6353, del 13-09-2010 (2010/9709)

RESOLUCIÓ d'1 de setembre de 2010, de la Universitat de València, per la qual es fa l'oferta pública d'una plaça d'oficial de laboratori de suport a la investigació d'aquest organisme amb contracte laboral temporal. Projecte: «El cáncer infantil en España: supervivencia, incidencia y contribución al estudio etiológico. Proyecto del Registro Nacional de Tumores Infantiles (RNTI-SEHOP), CI10-217».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6353

Data del DOGV
:   13-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9709


Data del document
:   01-09-2010

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ d'1 de setembre de 2010, de la Universitat de València, per la qual es fa l'oferta pública d'una plaça d'oficial de laboratori de suport a la investigació d'aquest organisme amb contracte laboral temporal. Projecte: «El cáncer infantil en España: supervivencia, incidencia y contribución al estudio etiológico. Proyecto del Registro Nacional de Tumores Infantiles (RNTI-SEHOP), CI10-217». [2010/9709]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública d'una plaça d'oficial de laboratori de suport a la investigació d'acord amb les bases següents:  
Primera. Requisits generals dels aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat Constitutiu de la Unió Europea, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a Determinats Sectors de la Funció Pública dels Nacionals dels Altres Estats Membres de la Unió Europea.  
També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència al moment de la contractació.   
1.2. Tenir complerts 16 anys el dia en què acaba el termini de presentació de sol·licituds.  
1.3. Estar en possessió de la titulació acadèmica que figura en l'annex I o complir les condicions per obtenir-la en la data en què acaba el termini de presentació d'instàncies. En el cas de titulacions obtingudes a l'estranger, cal tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
1.4. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
1.5. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Tots aquests requisits s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
Segona. Sol·licituds  
2.1. Les persones interessades que reunisquen els requisits generals i els que s'assenyalen en l'annex I, han de presentar la sol·licitud, juntament amb el currículum i els documents que acrediten els mèrits al·legats, adreçada a l'atenció de Josep Lluís Barona Vilar, director del Departament d'Història de la Ciència i la Documentació, Facultat de Medicina i Odontologia, Universitat de València, avinguda de Blasco Ibáñez, 15 46567 València, al Registre de la Gerència de la Universitat de València (av. Blasco Ibáñez, 13, baixos, 46271 València), a través de qualsevol altre registre auxiliar dels centres universitaris o per qualsevol dels procediments establerts en l'article 38 de la Llei 30/1992, de 26 de novembre.  
Les instàncies presentades a les oficines de correus han de complir amb el procediment establert en l'article 205.3 del Reglament dels Serveis de Correus.   
2.2. Com a instància, es farà servir el model que facilita el Servei de Recursos Humans i Personal d'Administració i Serveis (RRHH-PAS) de la Universitat de València a les seues dependències de l'avinguda Blasco Ibáñez, 13, 46347 València; n'hi ha una còpia en la pàgina web .  
2.3. El termini de presentació de les instàncies és de 10 dies naturals a partir de l'endemà de la publicació d'aquesta resolució en el Diari Oficial de la Comunitat Valenciana (DOCV).  
2.4. Per Resolució del rector de 14 de gener de 2005, publicada en el Diari Oficial de la Comunitat Valenciana del dia 14 de març de 2005, els dissabtes no es consideren hàbils a efectes de terminis dels procediments administratius, de manera que si un termini finalitza en dissabte, aquest s'ha d'entendre prorrogat al primer dia hàbil següent.   
Tercera. Documentació que cal presentar  
Juntament amb la sol·licitud, les persones interessades han de presentar la documentació següent:  
3.1 Fotocòpia del document nacional d'identitat, o fotocòpia del NIE.  
3.2 Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent.   
3.3 Curriculum vitae, amb acreditació dels mèrits mitjançant documents fotocopiats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància. En qualsevol moment, però, la comissió o la Universitat pot demanar als aspirants que acrediten la veracitat de les circumstàncies i els documents aportats que hagen estat objecte de valoració.  
3.4 Tres mesos després d'haver acabat el procés de selecció i quan haja estat publicada la proposta de contractació en la pàgina web les persones interessades podran sol·licitar la devolució del currículums al Departament d'Història de la Ciència i la Documentació, Facultat de Medicina i Odontologia de la Universitat de València. Transcorreguts sis mesos, els currículums que resten en aquest Servei seran destruïts d'ofici.  
Quarta. Sistema selectiu  
4.1. El sistema selectiu consisteix en la valoració del currículum dels aspirants per la comissió avaluadora que figura en l'annex IV, els quals seran valorats per aquesta d'acord amb el barem que figura en l'annex III. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.   
4.2. La comissió pot, si ho considera oportú, realitzar una entrevista als aspirants. El nombre d'aquells que passen a la fase d'entrevista, que serà eliminatòria, es determinarà per criteri de la comissió avaluadora.  
4.3. Acabat el procediment selectiu, es farà pública la proposta de contractació i la resolució de l'aspirant seleccionat al tauler d'anuncis del Servei de Recursos Humans i Personal d'Administració i de Serveis (RRHH-PAS) i en la pàgina web .  
4.4. D'aquesta convocatòria es pot establir que els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats millor puntuats no s'ajusta totalment a les necessitats del projecte.  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
5.4. El procediment d'actuació de la comissió s'ha d'ajustar en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.5. Per a les comunicacions i qualsevol problema que puga sorgir, la comissió avaluadora té la seu al Departament d'Història de la Ciència i la Documentació, Facultat de Medicina i Odontologia de la Universitat de València.  
Sisena. Informació respecte de les dades recollides  
6.1. Les dades subministrades per la persona interessada poden quedar incorporades en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LLOPD) i Reial Decret 1720/2007, de 21 de desembre, pel qual s'aprova el Reglament de desenvolupament de la LOPD.  
6.2. El fitxer queda sota la responsabilitat de la Secretaria General de la UVEG (av. Blasco Ibáñez, núm. 13, 46137 València).  
6.3. La informació obtinguda serà processada exclusivament per a la gestió de la base de dades de contractació d'aquest personal.  
6.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per garantir la confidencialitat i la integritat de la informació.  
6.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València (av. Blasco Ibáñez, núm. 13, 46599 València).  
Setena. Recursos  
Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
Contra els actes de la comissió avaluadora es pot interposar recurs d'alçada, d'acord amb el que fixa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si s'escau, pot revisar les resolucions del tribunal, d'acord amb l'esmentada norma.   
València, 1 de setembre de 2010.- El rector, p. d. (DOCV 10.05.2010), el gerent de la Universitat de València: Joan Oltra i Vidal.  
ANNEX I  
Condicions generals del lloc de treball ofert  
1. Projecte: «El cáncer infantil en España: supervivencia, incidencia y contribución al estudio etiológico. Proyecto del Registro Nacional de Tumores Infantiles (RNTI-SEHOP), CI10-217».  
2. Denominació i classificació del lloc de treball:  
Oficial de laboratori de Suport a la Investigació.  
Grup: C.  
Subgrup: C1.  
Complement de destinació: 16.  
Complement específic: E021.  
3. Jornada de treball: 37,50 hores setmanals.  
4. Objecte i període:  
Suport a la investigació del Registre Nacional de Tumors Infantils.  
El contracte estarà determinat per la durada del projecte i la disponibilitat pressupostària.  
5. Titulació: cicle formatiu de grau superior, branca sanitària, especialitat Documentació Sanitària, o titulació equivalent.  
6. Mèrits preferents:   
Experiència en:   
1. Maneig de la CIE-O 2 i 3, codificació de tumors infantils, ICC-3, IARC-Child-Check, registres de tumors infantils.   
2. Col·laboració en l'elaboració de projectes, memòries d'investigació i gestió organitzativa de reunions científiques i cursos de postgrau.   
3. Maquetació de publicacions estadístiques i disseny gràfic (nivell alt: Freehand, Flash, PhotoShop, Quark Xpress, Adobe Acrobat).   
4. Creació i manteniment de pàgines web.   
5. Recuperació selectiva d'informació científica sobre càncer infantil (bases de dades internacionals); elaboració de bibliografies (normes internacionals de revistes biomèdiques); recuperació de dades estadístiques sobre càncer en seus web internacionals.   
Nivell alt en Access, Excel i Power Point.   
Anglès bàsic (terminologia epidemiològica).   
Valencià parlat, llegit i escrit.   
Coneixements elementals d'indicadors bibliomètrics.   
Formació en Documentació en Infermeria.   
ANNEX II  
La instància ha de contenir, si més no, les dades següents:  
1. Dades personals: cognoms i nom, data de naixement, DNI, telèfon de contacte I adreça.  
2. Denominació del lloc de treball: oficial de laboratori de suport a la investigació.  
3. Denominació del projecte: «El cáncer infantil en España: supervivencia, incidencia y contribución al estudio etiológico. Proyecto del Registro Nacional de Tumores Infantiles (RNTI-SEHOP), CI10-217».  
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada al Departament d'Història de la Ciència i la Documentació, Facultat de Medicina i Odontologia de la Universitat de València.  
ANNEX III  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Mèrits preferents, experiència prèvia i coneixements concrets: fins a 4 punts.  
4. Entrevista: fins a 2 punts.  
ANNEX IV  
Comissió avaluadora titular  
President: Josep Lluís Barona Vilar, professor del Departament d'Història de la Ciència i la Documentació.  
Vocal 1:  
- Rafael Peris Bonet, professor del Departament d'Història de la Ciència i la Documentació.  
Vocal 2:  
- Rosa Mª Cibrián Ortiz de Anda, professora del Departament de Fisiologia.  
Vocal 3:  
- Mª Soledad Barreda Reines, professora del Departament d'Història de la Ciència i la Documentació.  
Secretària: Mª José Casaña Ruiz, cap d'unitat del Departament d'Història de la Ciència i la Documentació.  
Comissió avaluadora suplent  
Presidenta: Mª Francisca Abad García, professora del Departament d'Història de la Ciència i la Documentació.  
Vocal 1:  
- Irene Abad Pérez, professora del Departament d'Història de la Ciència i la Documentació.  
Vocal 2:  
- Aurora González Teruel, professora del Departament d'Història de la Ciència i la Documentació.  
Vocal 3:  
- Juan Micó Navarro, professor del Departament d'Història de la Ciència i la Documentació.  
Secretari: Adolfo Alonso Arroyo, professor del Departament d'Història de la Ciència i la Documentació.